Борис Младенов-Young
Вървях през ранно утро в майски ден…

chitanka.info

Вървях през ранно утро в майски ден

към плажа на разходка за отмора;

по пътя, още тих, обезлюден

се мяркаха в далечината хора.

Подухна вятър, натежал от прах,

и пред краката ми довя банкнота,

огледах се, но никой не видях

и няма как — прибрах я с неохота.

Дали пиян, излязъл от „купон“

сред нощ я бе затрил на тротоара

или, трепереща от Паркинсон,

я бе изпуснала женица стара.

Късмет! Но някак си не ме зарадва.

Ако е тя, какво ще днес обядва?!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.